Richard Kind

**Richard Kind** (fæddur **Richard Bruce Kind**, 22. nóvember 1956) er bandarískur leikari sem er þekktastur fyrir hlutverk sín í Mad About You og Spin City. 

## Einkalíf
Kind fæddist í Trenton, New Jersey en ólst upp í Bucks County, Pennsylvaníu. Stundaði hann nám við Northwestern-háskólann og er fyrrverandi nemandi *The Second City* leikhópsins í Chicago og Santa Monica. 

Hefur hann verið giftur Dana Stanley síðan 1999 og saman eiga þau þrjú börn. Leikarinn George Clooney var svaramaður hans en þeir eru góðir vinir.

## Ferill
### Leikhús
Kind hefur komið fram í leikritum á borð við *The Producers*, *Dirty Rotten Scoundrels*, *An Oak Tree* og *Orwell That Ends Well*.

### Sjónvarp
Fyrsta sjónvarpshlutverk Kind var árið 1985 í sjónvarpsmyndinni *Two Father's Justice*. Hefur hann komið fram sem gestaleikari í þáttum á borð við *Mr. Belvedere*, *21 Jump Street*, *Blue Skies*, *Still Standing*, , Psych og *Harry's Law*. 

Kind hefur leikið stór gestahlutverk í *A Whole New Ballgame* sem Dwigh Kling, í Scrubs sem Harvey Corman, í Burn Notice sem Marv, í Curb Your Enthusiasm sem frændinn Andy og í *Luck* sem Joey Rathburn.

Frá 1992-1999 þá lék hann lækninn Mark Devanow í Mad About You og lék síðan eitt af aðalhlutverkunum í Spin City sem Paul Lassiter.

### Kvikmyndir
Fyrsta kvikmyndahlutverk Kind var árið 1986 í *Nothing in Common*. Hefur hann síðan þá komið fram í kvikmyndum á borð við *Mr. Satuday Night*, *Could Around the Heart*, *Confessions of a Dangerous Mind*, *Garfield*, *The Producers*, *[[Bílar (kvikmynd)|Bílar]]*, *Bag Boy*, Toy Story 3 og Bílar 2.

## Kvikmyndir og sjónvarp

## Leikhús

* *Orwell That Ends Well* (4. mars – 3. júní 1984) – ónefnt hlutverk (Second City – Village Gate (Downstairs)
* *The Tale of the Allergist´s Wife* (28. maí 2002 - ?) –  Ira / varaleikari (Ethel Barrymore Theatre)
* *Bounce* (2003) –  ónefnt hlutverk (Goodman Theatre, Chicago)
* *Sly Fox* (17. ágúst 2004 - ?) –  Dómarinn / Foxwell J. Sly (Ethel Barrymore Theatre)
* *The Producers* (21. desember 2004 – 3. júlí 2005) –  Max Bialystock (St. James Theatre)
* *Dirty Rotten Scoundrels* (3. ágúst 2006 – 3. september 2006) –  Andre (Imperial Theatre)
* *An Oak Tree* (4. nóvember 2006 – 14. janúar 2007) –  Faðir (Barrow Street Theatre)
* *Spalding Gray: Stories Left to Tell* (6. mars 2007 – 26. júní 2007) –  ónefnt hlutverk (Minetta Lane Theatre)

## Verðlaun og tilnefningar
### Gotham-verðlaunin
* 2009: Tilnefndur sem besti leikhópur fyrir *A Serious Man*.

### Independent Spirit-verðlaunin
* 2010: Robert Altman verðlaunin fyrir *A Serious Man* með Ethan Coen, Joel Coen, Ellen Chenoweth, Rachel Tenner, Sari Lennick, Jessica McManus, Fred Melamed, Michael Stuhlbarg og Aaron Wolff.

### Josep Jefferson-verðlaunin
* 2003: Verðlaun sem besti leikari í söngleik fyrir *Bounce*.

### Screen Actors Guild-verðlaunin
* 1995: Tilnefndur sem besti leikhópur í grínseríu fyrir Mad About You.

## Tilvísanir

## Heimildir
* 
* 
* Leikhúsferill Richard Kind á The Internet Off-Broadway Database
* Leikhúsferill Richard Kind á Internet Broadway Database

## Tenglar
* 
* Leikhúsferill Richard Kind á The Internet Off-Broadway Database
* Leikhúsferill Richard Kind á Internet Broadway Database